Title: NAJVYŠSÍ KONTROLNÝ ÚRAD SLOVENSKEJ REPUBLIKY
Author: NKU SR
Last saved by: agenda0

Predkladacia   správa

	Návrh poslanca Národnej rady Slovenskej republiky Milana Benkovského na vydanie zákona, ktorým sa mení a dopĺňa zákon Národnej rady Slovenskej republiky č. 39/1993 Z.z. o Najvyššom kontrolnom úrade Slovenskej republiky v znení zákona č. 458/2000 Z. z.a zákon Národnej rady Slovenskej republiky č. 303/1995 Z.z. o rozpočtových pravidlách v znení neskorších predpisov vychádza z aktuálnej spoločenskej potreby vytvoriť širší priestor pre činnosť nezávislej kontrolnej inštitúcie v súlade s novelizovanými ustanoveniami príslušných článkov Ústavy Slovenskej republiky. Uvedené legislatívne zmeny reagujú predovšetkým na zmenené spoločenské potreby vyvolané najmä transformačným procesom v oblasti ekonomiky, sociálnej sféry a ďalších oblastí spoločenského života, v období do vzniku Slovenskej republiky. Ďalším dôvodom pre predloženie návrhu je snaha o posilnenie nezávislosti Najvyššieho kontrolného úradu Slovenskej republiky vo vzťahu k výkonnej štátnej moci.
	 
	Potreba novelizácie vychádza tiež z integračných snáh Slovenskej republiky o vstup do Európskej únie a z nutnosti zosúladiť kompetencie Najvyššieho kontrolného úradu Slovenskej republiky so zásadami Limskej deklarácie INTOSAI o organizácii nezávislej finančnej kontroly a so štandardami kontrolnej činnosti Európskej únie. Existencia nezávislého kontrolného orgánu na kontrolu všetkých verejných financií je jednou z najdôležitejších podmienok ich správneho a efektívneho nakladania.

	Najvyšší kontrolný úrad Slovenskej republiky z vecného hľadiska vyslovuje súhlas s predkladanou novelizáciou.

	Návrh zákona nebol predmetom medzirezortného pripomienkového konania.